Berlingske Tidende, 1834-05-23
Udenlandske Efterretninger. Capcoloniens blomstrende Tilstand. Englændernes store Overlegenhed i deres Colonialsystem og den gunstige Jndflydelse, som er en Følge af den liberale, udholdende og virksomme Aand, der udmærket Regjeringens Forholdsregler og Colonisternes Færd, viser sig intetsteds i et klarere Lys, end der, hvor Engelske Colonier oprettes ved Siden af saadanne, som ere stiftede af andre Nationer. Blandt de meest paafaldende Exempler af dette Slags er det Engelske Grændse district Albany, paa den nordligste Grændse af Capcolonien, som under de uheldigste Omstændigheder i 13 Aar har i en uendelig høiere Grad overgaaet de sydligere liggende Hollandske Districter, i Rigdom, Civilisation, Handel og Moralitet. J Aaret 1820 bleve 3720 Engelske Undersaatter landsatte paa Kysten af Al gaa Bugten, hvor de leirede sig førend deres Vandring til det Jndre. Ved Siden af Blokhuset paa Kysten stode dengang fire Huse og en Caserne, hvilke indeholdt et Antal af i det høieste 100 Beboere. Handelen bestod af nogle Tønder Smør og Salt, som med Leilighed bleve sendte til Cap, ligesom et Skib fra Tid til anden besøgte Rheden. Fra denne sørgelige og paa den Tid næsten ubebyggede Plads begave Colonisterne sig til den Afdeling af Districtet Uitenhagen, der blev kaldet Albany, og ligger omtrent 100 Engelske Mile fra Kysten. Den mellemliggende Egn var maleriskskjøn, men ubeboet, og det eneste Tegn paa tidligere Cultur bestode i Ruinerne af de ved Cafferne afbrændte Huse, da disse i en to og tyveaarig Krig tre Gange fordreve Colonisterne af Landet. Overflødigheden af Vildt, i Særdeleshed af Antiloper, oplivede nogenlunde Egnen, men beviste tillige Colonisterne, hvor hurtigt Landet faldt tilbage i sin oprindelige Vildhed. – Ved deres Ankomst bleve de Udvandrede fordeelte i smaa Partier over Districtets Overflade, og ved Aarets Slutning boede de i Telte i deres nys erhvervede Ørken, foran dem vare de forbittrede Fiender, bag dem en vidt og bredt ødelagt Egn, over den Himlen, under dem en Jordbund, der fordrede haardt Arbeide og lang Taalmodighed, førend den kunde yde Livets Fornødenheder. Den eneste Stad i Districtet var Graham, kaldet saaledes af en Oberst, som i Aaret 1812 havde oprettet sit Hovedqvarteer her, imedens han commanderede de Tropper, som skulde jage Cafferne tilbage over Coloniens Grændser. J Aaret 1820 bestod Staden af 22 Huse og Hytter. Der gaves ingen Produkter, Manufacturer eller Udførselsartikler, alle Fornødenheder, kom fra Capstaden eller de sydlige Provindser og bleve betalte med Penge, som Colonien maatte under Navn af Commandstaxt sende til de paa Grændsen stationerede Tropper, en Byrde, som dengang aldrig syntes at kunne faae Ende; thi Cafferne, som hvert Aar bleve udjagede af Colonien, kom hvert følgende Aar i større Antal tilbage, saasnart Tropperne fjernede sig. Officererne og nogle Jndvaanere havde Hauger, men forresten existerede ingen Cultur; Handel med Cafferne var forbuden, da Hollænderne, som i 160 Aar havde været i Colonien, fulgte det Princip, at afbryde al Samfærsel med de Jndfødte, og derfor belagde Handelen med Dødsstraf. Der fandtes hverken Landsbyer eller Kirker, ei heller Skoler, undtagen Missionsskolen i Theopolis, der under den bestandige Krig ei ret kunde trives Folkemængden var ubetydelig og aldeles afhængig af Tropperne, hvis eneste Øjemed var, at fjerne Cafferne fra Grændsen, hvorpaa de trak sig tilbage igjen. Kort sagt: Albany var en Ørken, hvor Jld og Sværd, Ødelæggelse og Hævn havde raset, og hvorCafferne og de Hollandske Colonister havde tre Gange vexelviis, forjaget hverandre. – Den Engelske Colonies første fire Aar vare en Række af Ulykkestilfælde og haarde Lidelser: Misvært, Oversvømmelser og Tørke, Overfald af Cafferne og Regjeringens Mistanke imod Colonisterne. Almindelig Misfornøielse udbredte sig, og den ny Colonie gik sin Undergang med hurtige Skridt, imøde, da en uventet Vending i Omstændighederne indtraadte i Aaret 1824. Regjeringen sendte en Undersøgelses-Commission, der reformerede Localgouvernementet og aabnede et Laan for de Colonister, der havde mistet Alt, dristige Mænd, der havde Valget imellem Hungersdød og en illegal, men fordeelagtig Handel, tvang Regjeringen til at afskaffe hiin absurde Lov imod Handelen, og Alt fik snart et nyt Udseende. Albany, over hvilken Colonie Ødelæggelsens Sværd syntes at hænge ved et Haar, begyndte paa een Gang en Bane af Foretagender, hvis heldige Resultat efter saa mangfoldige Ulykker syntes saameget mere vidunderligt. J de første 18 Maaneder efterat Handelen var aabnet, bragte Cafferne for 32,000 Pd. Sterl. Elfenbeen til Colonien, og denne Qvantitet har siden regelmæssigen tiltaget, og udgjør nu 34,000 Pd. aarligen. Kjøbmændene have gjennemvandret en hidtil ubekjendt Strækning af 150 Engelske Mile i det Jndre, og trænge nu frem lige indtil Vendekredsen; de have aabnet en betydelig Handel med Engelske Manufacturer, og overalt forlange Cafferne nu uldne og Bomulds-Tøjer, Jern Redskaber o. s. v., i Stedet for at de forhen blot vilde tage Glasperler; og denne Handel, tilligemed de heraf opstaaede Fornødenheder for de vilde Stammer, danne Coloniens Sikkerhed, der nu er befriet fra den trykkende Byrde af en militair Besætning og en aarlig Afgift af 4,500 Pd. Sterl. for samme. Agerdyrkningen, der i Begyndelsen fandt saa store Vanskeligheder, er i de sidste Aar bleven drevet i det Store, meest Havre, ikkun lidet Hvede, da denne Kornsort liden af Rust. Mais og Haugeurter voxe i Overflødighed, ligeledes Frugter af alle Slags Faar, Heste og Hornqvæg, findes i stor Mængde, og deres Antal tiltager hartad utroeligen. Uld er en Yndlingsartikel; Colonisterne eje omtrent 2000 Stykker fine Faar, og de have subscriberet 300 Pd. Sterl., for at lade Sachsiske Faar komme. Den store Gevinst, som Colonien har havt ved Ulden, var Aarsag i, at Faareavlen har udbredt sig langt hen i de Hollandske Districter. Fra en Landsbye med to og tyve Hytter er Graham nu bleven til den anden Stad i Colonien, med 600 Huse og 3000 Jndvaanere, imedens man bygger 86 nye Huse. Colonisterne have anlagt otte Landsbyer, og bygget elleve Kirker, de have femten Skoler, i hvilke den fjerde Deel af Befolkningen erholder Underviisning. Graham indeholder et Hatte, Tæppe og et Teglfabrik, to Garverier, ni Møller og to Bryggerier, en Sparekasse, et Læsecabinet og en Handelsbørs. J Aaret 1832 begyndte man at udgive et offentligt Blad Graham Town's Journal, som udbredtes meget hurtigt og allerede har ydet Colonien stor Tjeneste. Folkemængden beløb sig i Aaret 1826 til 5,777 Jndividuer, i Aaret 1832. til 9,913, uden at regne Havnen i Algaa-Bugten, da denne hører til Districtet Utenhagen, skjøndt dens Opkomst fuldkomment hidrører fra Colonien Albany. De fire Huse fra Aaret 1820 have formeret sig til 100 og Jndvaanerne til 1200; begge ere i hurtigt Tiltagende. Det er et af Capcoloniens vigtigste Punkter, og fattes blot et Fyrtaarn, for at vorde besøgt af næsten alle Skibe, som vende tilbage fra Jndien; ligeledes et Værft, til hvis Jndretning imidlertid allerede 500 Pd. Sterl. ere subscriberede. J Aaret 1832 udgjorde Jndførselen 112,845 Pd. Sterling; Udførselen beløb sig til 86,931 Pd. St. Aaret 1833 maa den sidste være forøget til meer end 100,000 Pd. St.; Skibsfarten udgjorde 18,000 Tønder. J Aaret 1821 beløbe Postintraderne af Utenhagen og Albany tilsammen 125 Pd. Sterl., i Aaret 1832 af Albany allene 1,203, af den hele Colonie 3,808 Pd. St. Albany leverede altsaa omtrent en tredie Deel af den hele Jndtægt, endskjøndt dens Folkemængde blot udgjør en femtende Deel af den hele Colonie. Alt, hvad Colomen nu trænger til, bestaaer i nye Hænder; og den har siden 1825 hvert Aar ansøgt Regjeringen om, at iværksætte en ny Jndvandring.